text: Bygger nyt hus efter påkørsel
  24 august 2011 kl. 11.47
  Anna og Hans Rahbek tager nu konsekvensen af, at en lastbil bragede ind i deres hus i Ansager i december sidste år. De bygger et nyt hus længere væk fra vejen.
  Forsikringsselskabet vil ikke betale et nyt hus, men kun til renovering af det gamle. Halvdelen af byggeudgifterne skal de selv finansiere.
  - Vi har ikke lyst til at opleve det samme igen, og vi ønsker ikke at leve i evig frygt for, at det sker igen, fastslår ægteparret.
  21. december sidste år mistede en lastbilchauffør herredømmet over sin bil og bragede med fuld fart ind i ægteparrets landejendom.
  Parret flytter ind i det nye hus i november.
  